Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a már idézett 1997. évi XXXI. törvény 134. § (7) alapján: „Az e törvény alapján elrendelt adatkezelésre és az adatok
Paragraph Index: 1506

a már idézett 1997. évi XXXI. törvény 134. § (7) alapján: „Az e törvény alapján elrendelt adatkezelésre és az adatok védelmére egyebekben a személyes adatok védelméről és a közérdekű adatok nyilvánosságáról szóló 1992. évi LXIII. törvény rendelkezései az irányadóak.” Dr. Ferenczi Tibor jegyző úr kifogásaimnak helyt adva és azokkal egyetértve az alábbi tájékoztatást adta: A családi állapot hitelt érdemlő bizonyítására a válásról szóló bejegyzést tartalmazó házassági anyakönyvi kivonat is alkalmas, a rendszeres gyermekvédelmi támogatás iránti kérelem beadásakor elegendő ezt mellékelni. Ennek megfelelően a nyomtatvány erről rendelkező részét módosították, továbbá kiegészítették az adatkezelés céljáról és jogalapjáról szóló tájékoztatással, a statisztikai célú felhasználáshoz való hozzájárulásról rendelkező mondatot pedig törölték. Fentiek alapján álláspontom az, hogy a jegyző intézkedését követően a rendszeres gyermekvédelmi támogatás iránti kérelem benyújtásához használt nyomtatvány megfelel az adatvédelmi törvény előírásainak. Budapest, 1999. augusztus 10. Üdvözlettel: Dr. Majtényi László (381/A/1999) * * * [Állásfoglalás: a hatóság képviselőjének adatokba betekintése adatkezelésnek minősül] Dr. Körmendy András ügyész Győri Városi Ügyészség [Győr] Tisztelt Ügyész Úr !

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes